4 ISIGIDIMI SAMAXOSA, SEPTEMBER 1, 1877.

wakumkangela uti lento ukuvuma angayisa ngesonti. Wasuka wanguyena uyonayo, wasuka wabomboloza ngoku kwentlombe ati umntu ingoma ayikwekwe, lisuke ke Iona iculo lingalungi kuba aliyazi lonto ; kuba kulo kuke amaqondo ekunyatelwa kuwo xa kuhanjiswayo. Besingamncomayo na umntu ukuba ute xa enza ikiliva wayiyila ngohlobo Iwebokuva? Nento. Angake ahleze ngezembe ukuze ide ibeyikiliva. Tina luhlanga luntsundu amaculo sisawatabate ngokwentlombe, imbola isahleli ezikondweni zendlebe. Hayi into imbi ukuti umntu ofanelekileyo enze into embi ide igqite nokwenziwa lijacu, kuba Iona alifanelekile kade : iti ke eyalo ingamangalisi kuba lihleli libonakala nangapandle. Lutsha Iwakowetu wavu- meni amaculo ngendlela yawo ajengoko niwafundi- siweyo ngokundilekileyo ningadanduluki kangaka njengokungati kusentlombeni. Nani ngokwenu ndilekani nifunde ukuba nezimilo zobuntu niyeke ukudlongozela, amazwi adandulukayo okuvuma ayapupuma ezindlebeni aze angavak,ali kakuhle, kwanjengo kushumayela okurazulayo ade aligqibe ilizwi lake umntu.

Owase Rini.

IMFANELO YOMFUNDI.

E-Bayi, July, 1877.

Nkosi yam Mhleli we *Sigidimi* kaundifakele lama- zwana. Nditi kuyi mfanelo yo mfundi ukuba amtande umfundisi wake, amlulamele nje ngo yise afumana kuye ubulumko bokunceda umzimba no mpefumlo. Imfanelo ye titshere kukuyityila inyaniso ngenyameko yonke, ize eyomfundi ibe kukululamela nokubatanda abaxamleka ngenxa yake. Ndiyi teta lento kuba sekukafuti ndisiva abantu abapuma nase Lovedale bebagxeka kakulu abafundisi babo ne ndawo abafumene kuyo ukwazi. Ukuswela imbulelo okungako asikuko nokuba kubi. Ndide komnye ndakumva egxeka ndabuza ukuba wake wafundisa na wena wakupuma kweyako imfundo? Ute akuvuma ndabuza ukuba kwabanjani na, wati akafuni kuyi teta leyo. Ndite ke kuye bakumbulele nawe abanye ngokukodwa abezikolo ezinje nge Lovedale ezibantwana bangangenca. Kute kanjalo kuba ebegxeka abantu endibaziyo nam, ndati msukuteta ngabo kuba bengabantu abamkutaza kunene, bahlalelane ngoxolo nobumnandi no mntu ozamela okulungileyo. Ukuba uva umntu opuma e-Lovedale encoma ukukohlakala kwabafundisi bakona abapete usapo uboselusazi ukuba lomntu ubetandana nenkatazo oko ebese kona. Nditsho kuba mna ndibe ndibabona betanda ukuhleka nomntu ozitobayo nokuba kupina, ati kona ukuba umntu uyakubuza indawo angayi qondiyo Ezibalweni ubone nawe ukuba bakutyilela ngenyameko nangentliziyo etandayo. Mna bafundisi bam, ngokukodwa kuwe wena ubukangela usapo nangokuhlwa, ndingasuke ndenze imibulelo ngoncedo Iwenu nenyameko yenu ngam. Nokuba andizibambi iziyalo zenu ndiyazi ukuba elo asityala lenu. Ukugxeka oku mhlaumbi ngesingakotuki kuba kaloku waete u-Yesu abake baya kutukwa. Lendawo ndiyi teta kuba isuke ibe mbi kakulu ndakuyiva, ndiqond’ ukuba abantu aba baswele imbulelo.

’ Ndingumhlobo wenu, inkedama engu

Jonas Magabeyana.

ODLEKE NGOMFAZI.

Pietermaritzburg, Natal, July 16, 1877.

Nkosi yam Mhleli we ndaba kaundifakele esi *Gidimini* lamazwana ambalwa. Kuko apa kuti into engumangaliso eyenziwe ngumfazi otile ngoku- suke ahambe eboleka imali yabantu, ebatembisa ngokuti uzakubanika inkomo zake. Ute akufika endodeni ati ndipe iponti ezitile ndizakuhlaulela nge nkomo yam, ikona ngapaya kwa nantsi; aman’ ukwenjenjalo.

Ide lomali yankulu yamsinda nje ngomtwalo onzima, ngangokude ibe ziponti £40. Bate kekaloku abanini mali bakufika ukuba bayibize, yasuka imali ayabiko yokuba ayihlaule yonke lomali yezikweliti. Ute ukuze ipele lonto wasuka wadliwa abenako kwatengiswa ngako konke,—kanti yonke lomali indoda yake ibingayazi ituke nge Bills, eziza zirozile. Hai indoda elusizi eyiyo ehlaula amatyala ingawonzanga.

Ndikubalela wena ndoda enendlu ukuze ulumkele inkosikazi yakwako, ngokuba hleze ize ikubutele amatyala amakulu kunala. Ngakoke ize ulumke ndoda hleze uze ungene emigibeni ongayenzanga utuke selurintyelwa ngayo. Mandipele apo.

Moses Sibiya.

Pakati Kwemilambo, July 16, 1877.

Mhleli wend aba zakowetu, zakwaxosa, ndifakele lemigcana. Ndinombuzo ngelizwi elise Testamenteni eguqulwe ngokutsha. Nali lisiti *Ubabalo* Iwenkosi u-Yesu Kristu. Ndingavuya bahlobo bam ndilivisiwe indlela yalo ; kuba lento nditshoyo ubabalo yinto engenakubako lungeko ufefe. Ubabalo yinto yamehlo ebonwayo, kanjalo luyinto etunywa lufefe. Nditi ke mawetu lencwadi ayibinzi mxelo uyivayo, kuba amazwi okweyisa intliziyo ayalahlwa. Ukutsho ubabalo alunakushenxisa ufefe. Ubabalo luzalwa lufefe ; kuba sasisifa ngezono zetu wabetwa yimfesane u-Tixo watuma unyana wake ngotando Iwenceba. Amadoda nxa abuyelana empini akenziwa lubabalo, enziwa lufefe oluti Iona Iwenze inceba yosizi. Uba­balo sisicaka sofefe, akunakususwa umzali kumiswe umtunywa ngapandie kwesizatu.

Enye indawo ke Iona ufefe inteto yamanina ; kuba kutiwa kuguqulwa lencwadi ibuyiselwa esi Xoseni; kuba fanukuba ibilahlekele kwezinye inteto. Nditi ke ufefe yinteto yamanina lento lulahlwayo. Mandivale ngeliti u-Yesu Umsindisi wetu watwala umnqamlezo ngofefe elwenzela tina bafileyo zizigqito nezono wasibuyela ebunzimeni nase kufeni. Elilizwi lofefe liyaqondisa ubuhlungu esabenzelwayo. Ndinelinye ilizwi endilibuzayo endifuna ukuba ndilifundiswe. Eli *Lesidtoangube.* Izenzo Zabapostile, isahluko viii, 27. Yintonina leyo. Isidwangube yintsimbi ebinxitywa ngabantu abapakamileyo yenziwe umgangxo ibe sisihombo. Ke bekutiwani na oko ibingekabiko lontsimbi kwa Xosa. Inteto yemvelo ipina, lento intsimbi itabata igama lobunumzana ukuba akungetiwe sikulu okunye umpakati oku­nye inene. Xa kutiwa sidwangube ngati kutetwa lontsimbi. Eligama latatyatelwa kulo ntsimbi. Amagama entsimbi maninzi enye ngumgolombane, enye sitsaba, enye libakala, enxitywa ngamanene nayo. Nditi ke lamntu kutiwa sidwangube siyaxelelwa ukuba ubengumntu omkulu ka Kandase ukumkanikazi, obeyongamele yonke indyebo yokumkanikazi wase Tiyopiya ekubonakala ukuba ubengumongami nje ngo Josefe ku Faro. Akunakutiwa ke sidwangu­be kube kuteijjva intsimbi yasemini. Ke akubonakali ukuba umntu onje ukuba mkulu enziwe lula abizwe ngentsimbi. Kuya kudukwa entetweni. Ngo- luhlobo sekuko elinye igama eliti akuba umntu evate kakuhle kutiwe *isigcawu* sika nantsi, endaweni yokuti inene umfo ka nantsi; belilihle nebelisiti ngumbusi kuba ebengenkosi. Lamazwi nxa aleswayo kulencwadi ka Tixo akazibinzi intliziyo. Isidwa­ngube yinteto yeratshi. Incwadi ka Tixo mayifunelwe amagama amakulu, ziko intetwana engati ziyasoma. Nxa inkosi ilahlekayo akutshiwo ukuti izidwangube ziye pina ukuba zingayibonisi, kutiwa ziye pina izikulu. Mandipele, ndingumlingane wamanqina, E nkosi.

January Menye.

AMANCWABA AMANE.

Knapp’s Hope, July 14,1877.

Kute ngomhla 9 ka July 1877 lamaxa kutyiwayo wabuba u-Mvunge Tywini umfo obudala bukwimi- nyaka ekwixabiso lamashumi asibozo, indoda ebine- xesha elikulu isesikolweni. Yati kwinguquko ye 1874 yaba ngomnye weqela labaguqukayo, ute ngo- kubonwa ukunyameka kwake zizinto zenguquko yake wamkelwa ukuba abe ngomnye we remente. Isipelo sake saba sihle kakulu kuba ebemanukuti kwa bendlu yake “akukonto u-Tixo unam, ngesisifo sikum andikupila.

Unge angalala lomhla wabuba kancinane pantsi wawukupa umpefumlo. Ube mane esiti kunyana wake omkulu “ Nyana wam guquka ekufeni, akuko lifa kona ungati ubawo uyakuti akububa andishiye nalo.”

Kute xa kumbiwa incwaba lake kwafika umbiko oti u-Hans Hem ububile ixego ebelipete ngokuxelwa

owekulu (100) umnyaka; obebonakala ukuba akayi kuhlala futi usele fikile kwixesha lokuba emke kwelilizwe. Naye ngokwake ebesele emana ukuti ulinde isitunywa se Nkosi esiza kumtabata. Ubube emini enkulu ngomhla 10 ka July 1877. Ute xa aza kufa wabiza umfazi wake wati kubantu abebeko endlwini makutandazwe, wati ke emva koko kumfazi wake ixesha lifikile uqamele nge Nkosi yake. Wabuba ngokute cwaka, baye bancwatywa ngomhla olandelayo bobabini.

Kwangaloveki ngomhla 14 ka July omnye obesifa kakulu; indoda efanukuba nayo ikwakwiminyaka emashumi asibozo, ibubile, noko kute kwako isahluko esikulu ekufeni kwayo nabanye abo babini. Ite ngemini engapambili kwale yamana ukuti mayipiwe iyeza kuko ngapakati indawo evutayo, yati, “ Ndiyabona ukuba ndizakufa namhlanje ke kuya kunqaba ukupuma kompefumlo wam, bizani amadyakini abeko,” ute ke wamana ewubambile umqala wake yonke lomini, kute ebusuku kwakulalwa akalala wabiza iyeza lati lakunikwa wafuna amanzi, ute emva koku esisifo sam sisifo sinina ati amagqira ama Ngesi nawa Maxosa angasazi? No Tixo mna nditi ndakutandaza kube kokukona kunzima; andazi into endayenzayo kuye lento andivisa lentlungu!

Kute pakati kobusuku akuva ukuba isitunywa se Nkosi sikufupi kwakuba kumana kutandazwa naye, wati kwakutetwa naye wamana ukuti kwanga kungaba njalo. Ute wesuka ewubambile umqala wake wati uya pandle wesuka naye umntu wati, akufika pandle ebesahleli pantsi wema wavakala csiti ngelizwi elikulu “ Yoh! Yoh! Yoh! Buti, Buti!” kumzalwane wake; wambamba wesuka wawa pantsi watiwa xhuzu umpefumlo wake ukwenzeka kwawo ; yabonakala langalo ebezirwitshe ngayo nomzimba usiti tiki-tiki-tiki kanti kupcla oko, kwecwaka kanti selefile.

Kwangobo busuka umfana obevela kusebenza e- Bayi wabe ebete ese Bayi wapulwa zintsimbi zika loliwe ububile. Apo ebesiya kona ekaya, kukwa *Nofeliti* ute akuba nganeno kwe Rini wamana etsheka igazi nobovu wapelelwa ngamandla kwele Ntonga, waya kutatwa ngenqwelo ukuza apa, kuba abazali bake babe mlinde apa. Ute wafika ngokuhlwa ngo- Iwe Sihlanu bambona abazali nezihlobo zake wateta naye kubo. Kute xa kusayo ngobo busuku wati ufuna ukupuma abone ilizwe waza wabuza ukuba kusile na, kwati xa kuti qipu ukusa wabuba.

Aba bobabini bancwatywe ngo Mgqibelo walo veki.

Ngako ke bekuko ngaveki nye apa amancwaba amane esiti sakuqonda sibone ukuba ngalonyaka Inkosi yetu izembe layo lise zingcambini zemiti yayo kwesisitiya. Kuba kwangalonyaka ngezinyanga zidluleyo ibite yavanga ukwenza kwayo noko ibite yakolisa kwimitana emincinane kaloku ingene kuyo yonke igaula imiti eyomileyo kunye nemanzi!

Ke ndiyapela apa ngokucela imitandazo yendawo ngendawo ; ukuba Inkosi isipate ngofefe njengoko ibisipete ngako ngapambili.

J. J.

Emaxambeni, August 16, 1877.

Kuni matshawe, namatwala ndwe yakomkulu. Niyalubona na olutshaba lububisaya kubantu aba- dumileyo, abakulu nabancinane, abafundileyo nabanga fundileyo, abatyebileyo namahlwempu. Into enjalo yenzelwa iqinga kuba nemfazwe iyaxaliswa nendlala kwenziwa amaqinga okufumana ukutya, nokuba sisifo kufunwa amayeza okusipelisa. Injanina ke lento uhlanga lububayo ngotywala.

Ngoku sibizwa amaqela amabini, kuko amaqaba, elinye iqela leli kutiwa ngabase sikolweni. Olububiso lukulu lukuwo omabini lamaqela. Kumaqaba ipina imixaka yamanene nezidabane namazinyo? Isekantini. Kusitwa ngantonina emidudweni, ngotywala. Amagqira afunwa ngantonina? Ngomkonto na, hayi ngotywala. Amatyala atetelwa pina? Ezikantini. Niti nakukangela kukuma kohlanga na oko nokunyuka kwalo na? Hayi; kuba akubafazi bancinane, akumadodana, Sekusuke yasisihombo olu- selo kumaqaba.

Kwelesibini iqela, kunjanina bazalwane nodade ngolutshaba lungumbubisi. Sinqabile na kulo tina? Nditi hayi. Kwiminyaka egqitileyo bekuvakala isikalo kwizikolo ezitile ngenxa yomqomboti esimana siwuteketisa ngelogama kanti liramba elisemseleni. Ngani, kawubeke imikwa eyenziwa ngumntu onxiliswe